Európska atletická asociácia

náhľad|Mapa s vyznačením pôsobenia EAA
Európska atletická asociácia (po anglicky European Athletic Association – EAA) je riadiacim orgánom atletiky v Európe, ktorý združuje 51 národných ľahkoatletických zväzov napojených na svetovú asociáciu IAAF. Je to jedna zo šiestich kontinentálnych asociácií riadiaceho orgánu svetovej atletiky na svete. Európska atletika má sídlo v Lausanne v Švajačiarsku.

 História 
Európska asociácia vznikla v roku 1933 v Berlíne na zasadnutí IAAF. Prvým predsedom bol Szilard Stankovits. Po mnohoročnej odmlke sa podarilo asociácii obnoviť činnosť v roku 1969 na zasadnutí IAAF v Bukurešti. Prvý samostatný kongres EAA sa podarilo zorganizovať až 7. novembra 1970 v Paríži. Jej predsedom sa stal Adrian Paulen (Holandsko). V roku 1999 sa do čela EAA dostal Švajčiar Hansjörg Wirz. Roku 2009 bola asociácia premenovaná na European Athletics. Hansjörg Wirz, ktorý bol zvolený v roku 2011 na štvrté funkčné obdobie, bol v roku 2015 vystriedaný Sveinom Arne Hansenom z Nórska.

 Prezidenti EAA 
MenoŠtátFunkčné obdobieAdriaan Paulen Holandsko1969 až 1976Arthur Gold Spojené kráľovstvo1976 až 1987Carl-Olaf Homen Fínsko1987 až 1999Hansjörg Wirz Švajčiarsko1999 až 2015Svein Arne Hansen Nórsko2015 až 2020Dobromir Karamarinov Bulharsko2020 až doteraz

 Členstvo 
Do asociácie je začlenených 51 národných atletických zväzov a federácií. Slovensko zastupuje Slovenský atletický zväz.

 Organizované súťaže 
EAA je hlavným usporiadateľom ľahkoatletických súťaží, najmä:

 Majstrovstvá Európy v atletike
 Halové majstrovstvá Európy v atletike
 Majstrovstvá Európy v atletike do 23 rokov
 Majstrovstvá Európy v atletike do 17 rokov
 Majstrovstvá Európy v cezpoľnom behu
 Majstrovstvá Európy družstiev v atletike

 Referencie 

 Iné projekty 

 Externé odkazy 
 Web European Athletics

Kategória:Športové organizácie
Kategória:Atletické organizácie